APSTIPRINĀTS  
 SIA „SALTAVOTS”

Iepirkuma komisijas sēdē

2019. gada 14. martā martā

**Tirgus izpētes**

**„Inženierkomunikāciju izpildmērījumu pakalpojumu nodrošināšana SIA „SALTAVOTS” vajadzībām”, id. Nr. SA 2019 07,**

**nolikums**

**SATURS**

|  |  |
| --- | --- |
| 1. Tirgus izpētes mērķis | 3 |
| 1. Pasūtītājs | 3 |
| 1. Pretendents | 3 |
| 1. Papildus informācijas saņemšana par tirgus izpēti | 3 |
| 1. Tirgus izpētes termiņi | 4 |
| 1. Iepirkuma priekšmeta raksturojums | 4 |
| 1. Iepirkuma priekšmeta tehniskā specifikācija | 4 |
| 1. Piedāvājuma iesniegšana tirgus izpētei | 4 |
| 1. Pretendenta kvalifikācijas prasības | 5 |
| 1. Nosacījumi dalībai tirgus izpētē | 5 |
| 1. Iesniedzamie dokumenti | 6 |
| 1. Piedāvājuma izvērtēšana | 7 |
| 1. Piedāvājumu atvēršanas sanāksme | 8 |
| 1. Komisijas tiesības un pienākumi | 8 |
| 1. Pretendenta tiesības un pienākumi | 9 |
| 1. Iepirkuma līgums | 9 |
| 1. Pielikumi | 9 |

1. **Tirgus izpētes mērķis**
   1. Tirgus izpētes mērķis ir noteikt saimnieciski visizdevīgākos piedāvājumus izbūvēto inženierkomunikāciju (ūdensvads, pašteces kanalizācijas vads, spiedvads) izpildmērījumu veikšanai SIA „SALTAVOTS” saimnieciskās darbības vajadzībām saskaņā ar Pasūtītāja izstrādāto tehnisko specifikāciju.
   2. Tirgus izpētes identifikācijas Nr. SA 2019 07.

## **Pasūtītājs**

1. Pasūtītājs ir SIA „SALTAVOTS” reģ. Nr 40103055793, Lakstīgalas iela 9B, Sigulda, Siguldas novads, LV-2150; e-pasta adrese: saltavots@saltavots.lv
   1. Kontaktpersona: Silvija Zaharāne, tālrunis 67971729, e-pasts: [silvija.zaharane@saltavots.lv](mailto:silvija.zaharane@saltavots.lv)
   2. Finansēšanas avots – SIA „SALTAVOTS” līdzekļi.
   3. Ne Pasūtītājs, ne iepirkuma komisija (turpmāk – komisija) neuzņemas nekādu atbildību par Pretendenta izmaksām piedāvājuma sagatavošanai un iesniegšanai neatkarīgi no tirgus izpētes rezultātiem.

## **Pretendents**

* 1. Ja piedāvājumu tirgus izpētei iesniedz piegādātāju apvienība, piedāvājumam jāpievieno visu apvienības dalībnieku parakstīta vienošanās par dalību tirgus izpētē, katram apvienības dalībniekam izpildei nododamo daļu (apjoms procentos no līgumcenas un apraksts) un pārstāvības tiesībām parakstīt un iesniegt piedāvājumu.
  2. Ja piegādātāju apvienību atzīst par tirgus izpētes uzvarētāju, tās dalībnieki pirms iepirkuma līguma noslēgšanas nodibina vai nu personālsabiedrību, vai arī noslēdz sabiedrības līgumu, iesniedzot Pasūtītājam sabiedrības līguma apliecinātu kopiju. Neizpildot šajā punktā minēto prasību, Pasūtītājs uzskatīs, ka piegādātāju apvienība ir atteikusies noslēgt iepirkuma līgumu.

## **Papildus informācijas saņemšana par tirgus izpēti**

* 1. Visi interesenti nolikumu var saņemt elektroniskā veidā SIA „SALTAVOTS” tīmekļvietnē [www.saltavots.lv](http://www.saltavots.lv) vai drukātā veidā trīs darbdienu laikā pēc attiecīgā pieprasījuma saņemšanas dienas, ja ir veikta Pasūtītāja rēķinā norādītā samaksa, kas atbilst nolikuma kopijas pavairošanas un nosūtīšanas faktiskajiem izdevumiem.
  2. Visu informāciju par tirgus izpētes norisi, kā arī atbildes uz ieinteresēto piegādātāju jautājumiem komisija sniedz rakstiski.
  3. Ieinteresētais piegādātājs jautājumu par tirgus izpētes nolikumu uzdod rakstiskā veidā, nosūtot to pa pastu, e-pastu uz nolikuma 2.1.punktā norādīto adresi un/vai uz nolikuma 2.2.punktā norādīto kontakpersonas e-pastu. Pasūtītājs vienas darbdienas laikā nosūta apstiprinājumu par e-pasta saņemšanu nolikuma 2.1. vai 2.2. punktā minētajā adresē.
  4. Ja komisija no ieinteresētā piegādātāja saņem rakstisku jautājumu par tirgus izpētes norisi, atbildi tā sniedz rakstiskā veidā divu darba dienu laikā no jautājuma saņemšanas dienas, bet ne vēlāk kā divas dienas pirms piedāvājumu iesniegšanas termiņa beigām, ja jautājums ir saņemts savlaicīgi. Par jautājuma saņemšanas dienu uzskata pa pastu saņemtās vēstules reģistrācijas SIA „SALTAVOTS” lietvedībā datumu, datumu, kad vēstule personīgi iesniegta Pasūtītājam, bet pa elektronisko pastu saņemtajām vēstulēm – saņemšanas datumu, kas norādīts attiecīgajā tehniskajā līdzeklī.
  5. Komisija sniegto skaidrojumu kopā ar uzdoto jautājumu, bet nenorādot jautājuma iesniedzēju, publicē SIA „SALTAVOTS” tīmekļvietnē [www.saltavots.lv](http://www.saltavots.lv). Ieinteresētā piegādātāja pienākums ir pastāvīgi sekot SIA „SALTAVOTS” tīmekļvietnē publicētajai informācijai un ievērtēt to savā piedāvājumā.
  6. Komisija sniegto skaidrojumu nosūta jautājuma uzdevējam pa e-pastu, izņemot tos gadījumus, kad jautājuma iesniedzējs nav norādījis nevienu no šiem saziņas līdzekļiem.

## **Tirgus izpētes termiņi**

* 1. Piedāvājumu iesniegšana notiek līdz **2019. gada 22. marta plkst.10.00 Lakstīgalas ielā 9B, Siguldā, LV-2150, 12. kabinetā.** Piedāvājumu atvēršanas procedūra notiek **2019. gada 22. martā plkst.10.00 Lakstīgalas ielā 9B, Siguldā, LV-2150, 5. kabinetā.**

## **Iepirkuma priekšmeta raksturojums**

* 1. Iepirkuma priekšmets ir inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana (turpmāk – Pakalpojumi) saskaņā ar tehnisko specifikāciju, kurš sadalīts četrās iepirkuma daļās:

6.1.1. **1. iepirkuma daļa** - inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā līdz 50 m (objekts);

6.1.2. **2. iepirkuma daļa** - inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā no 51 līdz 150 m (objekts);

6.1.3. **3. iepirkuma daļa** - inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā no 151 līdz 300 m;

6.1.4. **4. iepirkuma daļa** - inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā no 301 m.

6.2. Pretendents var pieteikties uz vienu, vairākām vai visām iepirkuma daļām.

6.3. Līguma izpildes laiks un vieta:

6.3.1. Līguma izpildes laiks ir 12 mēneši no Līguma noslēgšanas dienas.

6.3.2. Līguma izpildes vieta: Siguldas pilsēta, Allažu ciems Siguldas novadā.

## **Iepirkuma priekšmeta tehniskā specifikācija**

* 1. Tehniskā specifikācija ir dota nolikuma 2.pielikumā.

## **Piedāvājuma iesniegšana tirgus izpētei**

* 1. Pretendents piedāvājumu iesniedz aizlīmētā aploksnē vai paketē (vienā vai vairākās), kura ir marķēta šādi:
* pasūtītāja adrese;
* pretendenta nosaukums un juridiskā adrese;
* šāda atzīme:

„Tirgus izpētei „Inženierkomunikāciju izpildmērījumu pakalpojumu nodrošināšana SIA „SALTAVOTS” vajadzībām”*(iepirkuma identifikācijas numurs - SA 2019 07)*. Neatvērt līdz **2019. gada 22. marta plkst.10.00**”.

* 1. Pretendents piedāvājumu iesniedz šādā adresē:

SIA „SALTAVOTS”

Lakstīgalas iela 9B, Sigulda, Siguldas novads, LV-2150.

* 1. **Pretendents piedāvājumu iesniedz līdz 2019. gada 22. marta plkst.10.00.** Pēc šī termiņa piedāvājumus nepieņem.
  2. Ja Pretendents nosūta piedāvājumu pa pastu, tas nodrošina piedāvājuma saņemšanu līdz nolikuma 8.3.  punktā noteiktajam termiņam. Pēc norādītā termiņa pa pastu saņemts piedāvājums netiks pieņemts.
  3. Pretendents piedāvājumu iesniedz:
     1. oriģinālu drukātā dokumenta veidā vienā eksemplārā, kur visi piedāvājuma dokumenti ir cauršūti vai cauraukloti, nostiprinot auklas galus un apliecinot lapu skaitu. Piedāvājums jānoformē tā, lai novērstu iespēju nomainīt lapas, nesabojājot nostiprinājumu.
  4. Pretendenta piedāvājuma sastāvā ir jāiekļauj:
     1. titullapa ar tirgus izpētes nosaukumu, iepirkuma identifikācijas numuru un Pretendenta nosaukumu;
     2. nolikuma 11. punktā norādītie dokumenti.
  5. Pretendenta piedāvājumu paraksta persona, kurai ir tiesības pārstāvēt Pretendentu, vai tās pilnvarota persona. Pilnvara ir jāiesniedz kopā ar piedāvājumu un jāiesien vienā sējumā kopā ar pieteikumu.
  6. Pretendents piedāvājumu iesniedz latviešu valodā. Pretendents piedāvājumā var iesniegt dokumentu oriģinālus vai to atvasinājumus. Piedāvājumā iesniegtajiem dokumentiem – oriģināliem vai to kopijām, kuri ir citā valodā, pretendents iesniedz arī to tulkojumu latviešu valodā, kura pareizību apliecina Pretendents. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts.
  7. Pretendents jebkurā laikā līdz piedāvājumu iesniegšanas termiņa beigām var atsaukt vai grozīt savu piedāvājumu. Paziņojums par izmaiņām sagatavojams, marķējams un nosūtāms tāpat kā piedāvājuma oriģināls un ar norādi, ka tās ir sākotnējā piedāvājuma izmaiņas. Piedāvājuma atsaukšanai ir bezierunu raksturs un tā izslēdz tālāku līdzdalību konkursā.
  8. Tirgus izpētei iesniegtie piedāvājumi Pretendentiem netiek atdoti, izņemot piedāvājumus, kuri atsaukti saskaņā ar nolikuma 8.9.punktā noteikto.

1. **Pretendenta kvalifikācijas prasības**
   1. Lai pierādītu atbilstību Pretendenta kvalifikācijas prasībām, Pretendents drīkst balstīties uz citu personu (tai skaitā apakšuzņēmēju) iespējām, neatkarīgi no savstarpējo attiecību tiesiskā rakstura:
      1. šādā gadījumā Pretendents piedāvājumādalībai iepirkuma procedūrā (Nolikuma 1. pielikums) norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos ar Pretendentu par sadarbību un/vai resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem vai vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai;
      2. Pretendents var balstīties uz citu personu iespējām tikai tad, ja šīs personas veiks iepirkuma līgumā norādīto saistību izpildi.
   2. Pretendents, atbilstoši normatīvo aktu prasībām, ir reģistrēts Komercreģistrā vai līdzvērtīgā reģistrā ārvalstīs. Fiziskām personām uz Iepirkuma līguma slēgšanas brīdi jābūt reģistrētām LR Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs.
   3. Pretendenta rīcībā ir sertificēts/ti speciālists/ti inženierkomunikāciju izpildmērījumu veikšanai.
2. **Nosacījumi dalībai tirgus izpētē**
   1. Pretendentu no dalības tirgus izpētē izslēdz šādos gadījumos:
      1. ir konstatēts, ka Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem sabiedrisko pakalpojumu sniedzējs ņem vērā informāciju, kas ievietota Valsts ieņēmumu dienesta tīmekļvietnē pieejamajā parādnieku reģistrā;
      2. ja nodokļu parādi pārsniedz 150 *euro*, komisija rīkojas saskaņā ar Sabiedrisko pakalpojumu sniedzēju iepirkumu likuma 48.panta septītās daļas un astotās daļas 1. un 3.punkta regulējumu. Gadījumā, ja nodokļu parāds 150 *euro* apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta devītajā daļā paredzēto;
      3. ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts.
   2. Komisija attiecībā uz Pretendentu, kuram būtu piešķiramas līguma slēgšanas tiesības, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ja informācija nav pieejama publiskajās datu bāzēs, pieprasa iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta devītajā daļā paredzēto.
   3. Kompetento institūciju izsniegtās izziņas un citus dokumentus, ko izsniedz Latvijas institūcijas, Sabiedrisko pakalpojumu sniedzējs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3. **Iesniedzamie dokumenti**
   1. Piedāvājums dalībai tirgus izpētē (1. pielikums). Piedāvājumā dalībai tirgus izpētē jānorāda tikai to iepirkuma daļu vienas vienības cenas uz kurām Pretendents piesakās.
   2. Vienošanās atbilstoši nolikuma 3.1. punkta prasībai (ja attiecināms uz Pretendentu).
   3. Dokuments, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumus apliecinājušās personas tiesības pārstāvēt Pretendentu tirgus izpētes ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
   4. Apliecinājumu vai vienošanos par sadarbību un/vai resursu nodošanu vai jebkuru citu dokumentu atbilstoši nolikuma 9.1. punkta prasībai, ja Pretendents kvalifikācijas apliecināšanai balstās uz citām personām (ja attiecināms uz Pretendentu).
   5. Ārvalstīs reģistrēts pretendents iesniedz komercreģistra vai līdzvērtīgas komercdarbību regulējošas iestādes ārvalstīs izdotas reģistrācijas apliecības vai izziņas kopiju. Latvijā reģistrētiem Pretendentiem nav jāiesniedz dokumenta kopija, kura pierāda reģistrāciju Uzņēmumu reģistrā, jo komisija pārbauda Pretendenta reģistrācijas faktu Uzņēmumu reģistra tīmekļvietnē [www.ur.gov.lv](http://www.ur.gov.lv)
   6. Ja pretendents ir fiziska persona jāiesniedz apliecinājums, ka uz Iepirkuma līguma slēgšanas brīdi pretendents būs reģistrēts LR Valsts ieņēmumu dienestā, kā nodokļu maksātājs vai LR Valsts ieņēmumu dienesta nodokļu maksātāja reģistrācijas apliecības apliecināta kopija. Ārvalstu fiziska persona iesniedz līdzvērtīgu dokumentu kopijas.
   7. Speciālistiem, kuriem profesionālā kvalifikācija ir iegūta ārpus Latvijas, jāiesniedz Latvijas Republikas kompetentas institūcijas izdotu profesionālās kvalifikācijas atzīšanas apliecību vai sertifikātu, vai arī citu dokumentu, kas apliecina ārvalstīs iegūtās izglītības un profesionālās kvalifikācijas atbilstību Latvijas Republikā noteiktajām prasībām, apliecināta kopija.

11.9. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Nolikumā noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Eiropas vienotais iepirkuma procedūras dokuments (ESPD) atrodas vietnē <https://ec.europa.eu/growth/tools-databases/espd/filter?lang=lv>. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis ESPD kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datu bāzēs.

1. Piedāvājumu izvērtēšana
   1. Pēc piedāvājumu atvēršanas komisija slēgtās sēdēs veic piedāvājumu izvērtēšanu.
   2. Piedāvājumi, kuri neatbilst nolikumā noteiktajām noformējuma prasībām tiek noraidīti, ja to neatbilstība nolikumā noteiktajām noformējuma prasībām ir būtiska.
   3. Komisija pārbauda, vai Pretendenta piedāvājums atbilst nolikumā ietvertajai formai un saturam. Ja piedāvājums dalībai tirgus izpētē neatbilstība nolikumā noteiktajām noformējuma prasībām ir būtiska, piedāvājums tiek noraidīts.
   4. Komisija veic Pretendentu kvalifikācijas atbilstības pārbaudi. Komisija ir tiesīga pieprasīt skaidrojumus, kuri ir nepieciešami kvalifikācijas prasību izvērtēšanai.
   5. Ja Pretendenta kvalifikācija neatbilst nolikuma 9. punktā izvirzītajām prasībām, Pretendenta piedāvājums tiek noraidīts.
   6. Ja komisijai Pretendenta piedāvājums katrai konkrētai iepirkuma daļai šķiet nepamatoti lēts, komisija rīkojas saskaņā ar Sabiedrisko pakalpojumu iepirkuma likuma 59. pantu.
   7. Ja komisija konstatē, ka Pretendenta piedāvājums uz iepirkuma daļu/ daļām ir nepamatoti lēts, tas tiek noraidīts.
   8. Komisija katrai iepirkuma daļai izvēlas saimnieciski visizdevīgāko piedāvājumu no piedāvājumiem, kas atbilst visām nolikuma prasībām un ir ar viszemāko vienas vienības cenu.
   9. Pirms lēmuma par līguma slēgšanas tiesību piešķiršanu, komisija pārbauda, vai attiecībā uz Pretendentu, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, kuram atbilstoši citām paziņojumā par līgumu un tirgus izpētes procedūras dokumentos noteiktajām prasībām un izraudzītajiem piedāvājuma izvēles kritērijiem, būtu piešķiramas līguma slēgšanas tiesības, nav attiecināmi nolikuma 10. punktā minētie izslēgšanas nosacījumi.
   10. Ārvalstīs reģistrētam Pretendentam un personai (t.sk. apakšuzņēmējiem), uz kuras iespējām Pretendents balstās, nolikuma 10.1.2. apakšpunkta nosacījumu pārbaudei pēc komisijas pieprasījuma jāiesniedz izziņa no tā reģistrācijas valsts iestādes, ka piedāvājuma iesniegšanas dienā vai dienā, kad pieņemts lēmums par iespējamu piegādes līguma slēgšanas tiesību piešķiršanu, nav nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*. Ja minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī.
   11. Nolikuma 10.1.3. apakšpunkta nosacījumu pārbaudei, ja informācija nav pieejama publiskajās datu bāzēs, pēc komisijas pieprasījuma, Pretendents iesniedz kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās (t.sk. apakšuzņēmējiem), nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.

## **Piedāvājumu atvēršanas sanāksme**

* 1. Piedāvājumu atvēršanas sanāksme notiek **2019. gada 22. martā plkst.10.00 SIA „SALTAVOTS” telpās Lakstīgalas ielā 9B, 5. kabinetā Siguldā, Siguldas novadā.**
  2. Piedāvājumu atvēršana notiek atklātā sanāksmē.
  3. Piedāvājumu noformējuma atbilstības, Pretendentu atlasi un piedāvājumu vērtēšanu komisija veic slēgtā sanāksmē.

## **Komisijas tiesības un pienākumi**

* 1. Komisija savas kompetences ietvaros pieņem lēmumus, kā arī veic citas darbības saskaņā ar tirgus izpētes nolikumu.
  2. Komisijas pienākumi:
     1. izskatīt Pretendentu piedāvājumus atbilstoši tirgus izpētes nolikumam;
     2. pieņemt lēmumu par tirgus izpētes rezultātiem;
     3. veikt citas normatīvajos aktos un tirgus izpētes nolikumā paredzētās darbības.
  3. Komisijas tiesības:
     1. pieprasīt iesniegt rakstisku paskaidrojumu vai papildus informāciju par piedāvājumā ietverto informāciju. Šādu paskaidrojumu pieprasa tikai precizēšanas nolūkos, ja piedāvājumā ietvertā informācija ir nepilnīga vai neprecīza, un tas nedod Pretendentam tiesības jebkādā veidā mainīt savu piedāvājumu;
     2. pieaicināt komisijas darbā atzinumu došanai ekspertus ar padomdevēja tiesībām;
     3. pārliecināties par sniegtās informācijas patiesumu;
     4. veikt citas darbības, kas izriet no nolikuma;
     5. par katru iepirkuma daļu pieņemt lēmumu par līguma slēgšanas tiesību piešķiršanu ar saimnieciski visizdevīgākā piedāvājuma iesniedzēju vai pārtraukt tirgus izpēti, neizvēloties nevienu piedāvājumu, ja tam ir objektīvs pamatojums.
  4. Komisija papildus informācijas pieprasījumu Pretendentiem nosūta elektroniski uz Pretendenta pieteikumā norādīto e-pasta adresi.

## **Pretendenta tiesības un pienākumi**

* 1. Piedalīšanās tirgus izpētē ir Pretendentu brīvas gribas izpausme. Iesniedzot savu piedāvājumu dalībai tirgus izpētē, Pretendents visā pilnībā pieņem un ir gatavs pildīt visas nolikuma prasības, kā arī likumdošanas aktos paredzētās normas. Ja Pretendenta piedāvājums vai tā daļa būs pretrunā ar nolikumu, tā netiks akceptēta, un var būt par iemeslu piedāvājuma noraidīšanai.
  2. Pretendentam ir rūpīgi jāizskata un jārespektē visi norādījumi, formas, noteikumi un tehniskās specifikācijas, kas iekļauti nolikumā. Gadījumā, ja Pretendents konstatē pretrunas starp kādām nolikuma daļām vai kāda no nolikuma daļām viņam nav skaidra, Pretendentam ir jāprasa skaidrojums no komisijas.
  3. Pretendentam ir pilnībā jāsedz piedāvājuma sagatavošanas un iesniegšanas izmaksas.

1. **Iepirkuma līgums**
   1. Pasūtītājs, pamatojoties uz Pretendenta piedāvājumu, ar izraudzīto Pretendentu slēdz iepirkuma līgumu katrai iepirkuma daļai atbilstoši Iepirkuma līguma veidnei (3. pielikums).
   2. Ja Pretendentam ir iebildumi pret iepirkuma līguma veidni, tie jāiesniedz Pasūtītājam ne vēlāk 2 (divas) darba dienas pirms piedāvājumu iesniegšanas termiņa beigām. Pēc šī termiņa iesniegtie iebildumi netiks ņemti vērā.
2. **Pielikumi**

1. pielikums – „Pretendenta piedāvājums”

2. pielikums- „Tehniskā specifikācija”

3. pielikums – „Līguma projekts”

**1.pielikums**

Tirgus izpētes nolikumam, id. Nr. SA 2019 07

SIA „SALTAVOTS”

reģ. Nr.: 40103055793

Adrese: Lakstīgalas iela 9B, Sigulda,

Siguldas novads, LV-2150

**PIEDĀVĀJUMĀ DALĪBAI TIRGUS IZPĒTĒ**

**„Inženierkomunikāciju izpildmērījumu pakalpojumu nodrošināšana SIA „SALTAVOTS” vajadzībām”,** **id. Nr. SA 2019 07,**

<Vietas nosaukums>, <gads>.gada <datums>.<mēnesis>

Iepazinušies ar SIA „SALTAVOTS”, reģ. Nr.: 40103055793, adrese: Lakstīgalas iela 9B, Sigulda, Siguldas novads (turpmāk – Pasūtītājs) organizētās tirgus izpētes „Inženierkomunikāciju izpildmērījumu pakalpojumu nodrošināšana SIA „SALTAVOTS” vajadzībām”, id. Nr. SA 2019 07, nolikumu (turpmāk – nolikums), pieņemot visas nolikumā noteiktās prasības,

|  |  |
| --- | --- |
| Pretendenta nosaukums vai vārds, uzvārds (ja Pretendents ir fiziska persona) |  |
| Vienotais reģistrācijas numurs vai personas kods (ja Pretendents ir fiziska persona) |  |
| Juridiskā adrese |  |
| Biroja adrese |  |
| E-pasta adrese |  |
| Faksa Nr. |  |
| Norādīt, vai Pretendents ir mazais, vidējais vai lielais uzņēmums[[1]](#footnote-1) |  |
| Kontaktpersona (vārds, uzvārds, amats, telefona Nr.) |  |
| Citas personas (juridisku personu gadījumā: uzņēmumu nosaukumi, **uz kuru iespējām kvalifikācijas pierādīšanai balstās Pretendents**, atbilstoši šī Nolikuma **9.1. punkta** prasībām), t.sk., par katru juridisku personu norādīt, vai tas ir mazais vai vidējais uzņēmums. Fizisku personu gadījumā: vārds uzvārds, personas kods) | *< Aizpilda, ja attiecas uz Pretendentu>* |

piedāvājam sniegt **inženierkomunikāciju (ūdensvads, pašteces kanalizācijas vads, spiedvads) izpildmērījumu veikšanas pakalpojumus saskaņā ar nolikuma un tā pielikumu nosacījumiem:**

|  |  |
| --- | --- |
| **1. iepirkuma daļai -** Inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā līdz 50 m | Par vienas vienības cenu EUR/objekts[[2]](#footnote-2) *< norādīt piedāvāto vienas vienības cenu cipariem un vārdiem>* |
| **2. iepirkuma daļai** Inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā no 51 līdz 150m | Par vienas vienības cenu EUR/objekts2  *< norādīt piedāvāto vienas vienības cenu cipariem un vārdiem>* |
| **3. iepirkuma daļai** Inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā no 151 līdz 300m | Par vienas vienības cenu EUR/m 2  *< norādīt piedāvāto vienas vienības cenu cipariem un vārdiem>* |
| **4. iepirkuma daļai** Inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā no 301m | Par vienas vienības cenu EUR/m 2  *< norādīt piedāvāto vienas vienības cenu cipariem un vārdiem>* |

Piedāvājam inženierkomunikāciju (ūdensvads, pašteces kanalizācijas vads, spiedvads) izpildmērījumus veikt 7 (septiņu) kalendāro dienu laikā no Pasūtītāja Darba uzdevuma saņemšanas dienas.

Piedāvājam inženierkomunikāciju (ūdensvads, pašteces kanalizācijas vads, spiedvads) izpildmērījumu pakalpojuma izpildei sekojošus sertificētus speciālistu/us:

|  |  |  |  |
| --- | --- | --- | --- |
| Nr.p.k. | Speciālista vārds, uzvārds | Sertifikāts (sertifikāta izdevējs, numurs, derīguma termiņš) | Līgumattiecību pamats[[3]](#footnote-3)\*\*\* |
|  |  |  |  |
|  |  |  |  |

Apstiprinām, ka piedāvājums ir spēkā 30 (trīsdesmit) kalendārās dienas no piedāvājuma iesniegšanas dienas.

Apstiprinām, ka esam iepazinušies ar nolikumu, tajā skaitā arī ar līguma projektu, un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav.

Ja tiksim atzīti par uzvarētāju apņemamies slēgt līgumu atbilstoši nolikumā ietvertajam līguma projektam un iesniegtajam piedāvājumam.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību tirgus izpētes nolikuma prasībām. Visas iesniegtās dokumentu kopijas atbilst to oriģināliem, sniegtā informācija un dati ir patiesi.

Apliecinām, ka piedāvājums ir sagatavots neatkarīgi no citiem Pretendentiem un Pretendentam nav konkurenci ierobežojošas priekšrocības tirgus izpētē, jo tas vai ar to saistīta juridiskā persona nav bijusi iesaistīta tirgus izpētes sagatavošanā.

Esam informēti, ka iesniegtos personas datus apstrādās pārzinis – SIA „SALTAVOTS”, juridiskā adrese – Lakstīgalas iela 9B, Sigulda, Siguldas novads, LV-2150, pārziņa iepirkumu veikšanai. Papildu informāciju par minēto personas datu apstrādi var iegūt www.saltavots.lv/Privātuma politika vai iepazīstoties ar to klātienē SIA „SALTAVOTS” klientu daļā.

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma[[4]](#footnote-4) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp. un komercnoslēpumu[[5]](#footnote-5) saturoša informācija atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_lpp.

Pretendenta pārstāvis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**2.pielikums**

Tirgus izpētes nolikumam nolikumam id. Nr. SA 2019 07

SIA „SALTAVOTS”

reģ. Nr.: 40103055793

Adrese: Lakstīgalas iela 9B, Sigulda,

**Tehniskā specifikācija**

**„Inženierkomunikāciju izpildmērījumu pakalpojumu nodrošināšana SIA „SALTAVOTS” vajadzībām”,** **id. Nr. SA 2019 07**

1. Iepirkums paredz, pēc pasūtītāja **rakstiska** **Darba uzdevuma,** veikt inženierkomunikāciju izpildmērījumu veikšanu Siguldas pilsētā un Allažu ciemā Siguldas novadā.
2. Iepirkuma priekšmets ir sadalīts četrās iepirkuma daļās:

2.1. 1. iepirkuma daļa - inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā līdz 50 m (objekts);

2.1. 2. iepirkuma daļa - inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā no 51 līdz 150m (objekts);

2.1. 3. iepirkuma daļa - inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā no 151 līdz 300m;

2.1. 4. iepirkuma daļa - inženierkomunikāciju (ūdensvads, pašteces kanalizācijas vads, spiedvads) izpildmērījumu veikšana blīvi apbūvētā teritorijā no 301m.

3. Visu iepirkumu daļu pakalpojumus izpildīt atbilstoši Latvijas Republikas normatīvajiem aktiem, tai skaitā 2012. gada 24.aprīļa Ministru kabineta noteikumiem Nr.281 „Augstas detalizācijas topogrāfiskās informācijas un tās centrālās datubāzes noteikumi.”

4. Izpildītāja piekļūšanu teritorijai, kurā paredzēts veikt izbūvēto inženierkomunikāciju izpildmērījumu, nodrošina Pasūtītājs, saskaņojot to ar zemes īpašnieku vai tiesisko valdītāju.

5. Izpildītājs izbūvēto inženierkomunikāciju izpildmērījumu iesniedz, vietējās pašvaldības datubāzes turētājam, reģistrācijai vietējās pašvaldības datubāzē digitālā veidā vektordatu formā *Bentley Systems* datorizētās projektēšanas (*DGN*) datņu formātā vai *Autodesk* datorizētās projektēšanas (*DWG*) datņu formātā un tādā mēroga noteiktībā, kādā šī vietējās pašvaldības datubāze tiek uzturēta.

1. Izpildītājs pēc 5. punktā norādīto darbību pabeigšanas inženierkomunikāciju izpildmērījumu iesniedz Pasūtītājam:
   1. vienu eksemplāru papīra formātā;
   2. vienu eksemplāru elektroniski \*dgn un \*dwg formātā ierakstītu CD.
2. Pasūtītājam būs nepieciešams veikt izbūvējamo inženierkomikāciju (ūdensvads, kanalizācijas vads) izpildmērījumu veikšanu Siguldas pilsētā, Allažu ciemā. Tiek prognozēts, ka inženierkomunikāciju izpildmērījumi būs jāveic P.Brieža ielas rajonā, Allažu ielā, Stacijas ielā, Raunas ielā, Aspazijas ielā, L. Paegles un Cēsu ielas rajonā, Alauksta ielā, Avotu - Pīlādžu ielas rajonā, Rūsiņa ielā, Kraukļalas – Rūsiņa ielas rajonā un citās Siguldas pilsētas ielās. Allažu ciemā izpildmērījumi būs jāveic ūdensvada un kanalizācijas tīklu paplašināšanas rajonā (Allažu pamatskola, ūdens sagatavošanas iekārtu ēka, Ošu iela, Birzes iela, Lakstīgalas iela un, ja būs nepieciešams arī citas Allažu ciema ielas).
3. Izbūvējamo inženierkomikāciju (ūdensvads, kanalizācijas vads) izpildmērījumu izgatavošanas un reģistrācijas pašvaldības datu bāzē izpildes laiks no darba uzdevuma saņemšanas dienas nevar būt ilgāks par 7 kalendārajām dienām.
4. Pasūtītāja kontaktpersona (skatīt pakalpojuma līguma projektu) sagatavo un elektroniski nosūta izpildītāja kontaktpersonai Pakalpojuma Darba uzdevumu.
5. Izpildītājam jāziņo pasūtītājam par apstākļiem, kas traucē vai varētu traucēt Pakalpojumu savlaicīgu izpildi. Ja izpildītājs nevar nodrošināt Pakalpojuma izpildi līgumā noteiktajā termiņā no izpildītāja neatkarīgu apstākļu dēļ, izpildītājs iesniedz pasūtītājam ziņojumu par nepieciešamību izskatīt izpildes termiņa pagarinājumu.
6. 1., 2., 3. un iepirkuma daļas Pretendenta Piedāvājumā norādītās Pakalpojumu vienas vienības cenas līguma izpildes laikā nevar tikt mainītas.
7. Izpildīto pakalpojumu pasūtītājs apmaksā 15 (piecpadsmit) kalendāro dienu laikā pēc Pakalpojuma pieņemšanas – nodošanas akta parakstīšanas, rēķina iesniegšanas Pasūtītājam. Pakalpojuma pieņemšanas - nodošana aktu iesniedz kopā ar tehniskās specifikācijas 6. punktā norādīto dokumentāciju.

**3.pielikums**

Tirgus izpētes nolikumam

Id.Nr. SA 2019 07

**Iepirkuma līguma, Nr. SA 2019 07***/< 01- pirmajai iepirkuma daļai; 02- otrajai iepirkuma daļai; 03-trešajai iepirkuma daļai; 04 - ceturtajai iepirkuma daļai****>,* projekts**

Siguldas novada Siguldā 2019.gada \_\_.\_\_\_\_\_\_\_\_\_\_\_\_\_\_\_\_\_\_\_\_

**SIA „SALTAVOTS”** vienotais reģistrācijas Nr. 40103055793, juridiskā adrese Lakstīgalas iela 9B, Sigulda, LV-2150, valdes locekļa Guntara Dambenieka personā, kas rīkojas pamatojoties uz statūtiem (turpmāk – Pasūtītājs) no vienas puses, un

**<\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_>**vienotais reģistrācijas Nr. <\_\_\_\_\_\_\_\_\_\_\_\_\_\_\_\_>, juridiskā adrese <\_\_\_\_\_\_\_\_\_\_\_\_\_\_\_\_\_\_\_\_\_\_\_\_ >, tās <\_\_\_\_\_\_\_\_\_\_\_\_\_\_\_\_\_\_\_\_\_\_\_ > personā, kurš darbojas saskaņā ar <\_\_\_\_\_\_\_\_\_>, (turpmāk – Izpildītājs) no otras puses,

bet abas puses kopā un katra atsevišķi turpmāk attiecīgi sauktas Puses, saskaņā ar tirgus izpētes procedūras „Inženierkomunikāciju izpildmērījumu pakalpojumu nodrošināšana SIA „SALTAVOTS” vajadzībām”,id. Nr. SA 2019 07**,** *< 1. iepirkuma daļas/ 2. iepirkuma daļas/ 3. iepirkuma daļas/ 4. iepirkuma daļas >* rezultātiem un Izpildītāja iesniegto piedāvājumu, bez viltus, maldības un spaidiem, izsakot savu brīvi radušos gribu, noslēdz šo līgumu (turpmāk – Līgums), par sekojošo:

1. **Līguma priekšmets**

1.1.Pasūtītājs pasūta, un Izpildītājs veic inženierkomunikāciju (ūdensvads, pašteces kanalizācijas vads, spiedvads) izpildmērījumu pakalpojumus *< 1. iepirkuma daļas gadījumā- blīvi apbūvētā teritorijā līdz 50 m; 2. iepirkuma daļas gadījumā- blīvi apbūvētā teritorijā no 51 līdz 150m; 3. iepirkuma daļas gadījumā- blīvi apbūvētā terit*orijā no 151 līdz 300m;4. iepirkuma daļas gadījumā- blīvi apbūvētā teritorijā no 301m> (turpmāk – Pakalpojumi) SIA „SALTAVOTS” vajadzībām saskaņā ar tirgus izpētes „Inženierkomunikāciju izpildmērījumu pakalpojumu nodrošināšana SIA „SALTAVOTS” vajadzībām”,id. Nr. SA 2019 07, nolikumā norādītajām prasībām (1. pielikums) un Izpildītāja iesniegto piedāvājumu (2. pielikums). Pirmais un otrais pielikums ir Līguma neatņemama sastāvdaļa.

1. **Līguma darbības termiņš**
   1. Līgums stājas spēkā ar tā abpusējas parakstīšanas dienu. Līguma abpusējas parakstīšanas datums norādīts Līguma pirmās lapas augšējā labajā stūrī.
   2. Līguma darbības termiņš ir 12 mēneši no Līguma noslēgšanas dienas.
   3. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
2. **Pakalpojuma cena un norēķinu kārtība**
   1. Līguma ietvaros tiek veikti Pakalpojumi, saskaņā ar piedāvājumā piedāvāto *<norāda iepirkuma daļu>* vienas vienības cenu *< norāda cenu no piedāvājuma>* bez pievienotās vērtības nodokļa.
   2. **Līguma 2. pielikumā norādīto Pakalpojumu cenas par vienu vienību ir nemainīgas, un ir spēkā visā Līguma darbības laikā.**
   3. Pakalpojumu vienas vienības cenās ir ietvertas visas izmaksas, kas saistītas ar Pakalpojumu sniegšanu visā Līguma darbības termiņā, tajās ietverot visus ar Pakalpojumu izpildi saistītos izdevumus, izņemot pievienotās vērtības nodokli.
   4. Pasūtītājs par saņemto Pakalpojumu veic samaksu ar pārskaitījumu uz Izpildītāja norēķinu kontu bankā 14 (četrpadsmit) kalendāro dienu laikā no Pušu akceptēta Pakalpojuma pieņemšanas-nodošanas akta un rēķina saņemšanas.
   5. Saņemtā Pakalpojuma cena tiek aprēķināta, ņemot vērā Pakalpojuma izpildes apjomu un Pakalpojuma vienas vienības cenu.
3. **Pakalpojumu pasūtīšana, izpildes termiņš**

4.1. Pasūtītāja pilnvarotā persona sagatavo nepieciešamā Pakalpojuma darba uzdevumu un elektroniski nosūta Izpildītāja pilnvarotai personai uz Līguma 8.6.2. punktā norādīto e-pasta adresi.

4.2. Izpildītājs izpildmērījuma pakalpojumu veic saskaņā ar Līguma 1. pielikumā norādītajām prasībām un iesniedz Pasūtītājam 7 kalendāro dienu laikā no darba uzdevuma saņemšanas.

4.3. Izpildītājs ziņo Pasūtītāja pilnvarotai personai par apstākļiem, kas traucē vai varētu traucēt Pakalpojuma savlaicīgu izpildi. Ja Izpildītājs nevar nodrošināt Pakalpojuma izpildi Līgumā noteiktajā termiņā no Izpildītāja neatkarīgu apstākļu dēļ, Izpildītājs iesniedz Pasūtītājam ziņojumu par nepieciešamību izskatīt izpildes termiņa pagarinājumu.

4.4. Izpildītājam ir tiesības uz Pakalpojuma izpildes termiņa pagarināšanu, ja:

4.4.1. Pakalpojuma izpilde noteiktā termiņā nav iespējama valsts, pašvaldības, vai trešo juridisko vai privāto personu, no kurām atkarīga Pakalpojuma izpilde, darbības vai bezdarbības dēļ;

4.4.2. ilgāk kā 3 (trīs) diennaktis pastāv jebkura veida mērniecībai nepiemēroti laika apstākļi (stiprs vējš, sniegs, putenis, lietusgāzes, paaugstināta (virs + 250C ēnā) vai pazemināta (zem -150C) gaisa temperatūra, kas būtiski kavē Pakalpojuma izpildi.

4.5. Pretenzijas Izpildītājam par izpildīto Pakalpojumu ir jāiesniedz rakstiski 7 (septiņu) kalendāro dienu laikā no Pakalpojuma pieņemšanas - nodošanas akta saņemšanas.

4.6. Gadījumā, ja Pasūtītājs konstatē izpildītā Pakalpojuma neatbilstību šī Līguma vai normatīvo aktu prasībām, Pakalpojuma pieņemšanas - nodošanas aktā tiek izdarīta atzīme par izpildītā Pakalpojuma neatbilstību un Izpildītājs vienojas ar Pasūtītāju par termiņu neatbilstību novēršanai, kurā neatbilstības tiek novērstas un izpildītais Pakalpojums atkārtoti nodots Pasūtītājam.

4.7. Ja Pasūtītājs 7 (septiņu) kalendāro dienu laikā pēc tam, kad Izpildītājs ir iesniedzis Pasūtītājam Pakalpojuma pieņemšanas - nodošanas aktu, neparaksta Pakalpojuma pieņemšanas - nodošanas aktu, Pakalpojums tiek uzskatīts par pieņemtu no Pasūtītāja puses.

1. **Pušu pienākumi**

5.1. Pasūtītāja pienākumi:

5.1.1. Pasūtītājs nodrošina Izpildītāja darbinieku brīvu piekļūšanu objektam un objektā esošajām komunikācijām;

5.1.2. Izpildītāja pieprasītās informācijas un dokumentu, kas ir Pasūtītāja rīcībā un nepieciešama Pakalpojuma izpildei, savlaicīgu iesniegšanu Izpildītājam.

5.2. Izpildītāja pienākumi:

5.2.1. nekavējoties ziņot Pasūtītāja pilnvarotai personai par visiem apstākļiem, kas traucē vai varētu traucēt Pakalpojuma savlaicīgai un kvalitatīvai izpildei, vai ietekmē Pakalpojuma izpildes izmaksas;

5.2.2. informēt Pasūtītāju, ja Pakalpojuma izpildes laikā rodas nepieciešamība veikt darbus, kas nav ietverti Līgumā, piedāvājot attiecīgus papildus pakalpojumus un vienoties par to izpildi;

5.2.3. atbildēt par savu darbinieku darba aizsardzības prasību ievērošanu.

1. **Pušu atbildība**

6.1. Par Pakalpojuma izpildes termiņa kavēšanu, kas radusies Izpildītāja vainas dēļ, Izpildītājs maksā Pasūtītājam līgumsodu 0,5% (puse procenta) apmērā no Pakalpojuma cenas (bez PVN) par katru nokavēto dienu, bet ne vairāk kā 10% (desmit procentu) apmērā no Pakalpojuma cenas (bez PVN).

6.2. Par Pakalpojuma samaksas termiņa kavēšanu, Pasūtītājs maksā Izpildītājam līgumsodu 0,5% (puse procenta) apmērā no Pakalpojuma cenas (bez PVN) par katru nokavēto dienu, bet ne vairāk kā 10% (desmit procentu) apmērā no Pakalpojuma cenas (bez PVN).

**7. Nepārvarama vara**

7.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās).

7.2. Puse, kas nokļuvusi nepārvaramas varas apstākļos, bez kavēšanās, bet ne vēlāk kā 3 (trīs) darba dienu laikā pēc nepārvaramas varas iestāšanās, rakstiski informē par to otru Pusi, un, ja tas ir iespējams, ziņojumam pievieno izziņu, kuru izsniegušas kompetentas iestādes un kura satur minēto apstākļu apstiprinājumu un raksturojumu.

7.3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt otrai Pusei atlīdzināt zaudējumus, kas radušies Līguma izbeigšanas rezultātā.

**8. Citi noteikumi**

8.1. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam. Izpildītājs brīdina Pasūtītāju par šādu apstākļu iestāšanos 30 (trīsdesmit) dienas iepriekš.

8.2. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.

8.3. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.4. Par Līguma grozījumiem un papildinājumiem, Puses vienojas rakstiski. Līguma grozījumi un papildinājumi, ir Līguma neatņemama sastāvdaļa.

8.5. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

8.6. Puses vienojas, ka ar Līguma izpildi saistītos jautājumus.c.) risinās šādas Pušu pilnvarotās personas:

8.6.1. no Pasūtītāja puses: ------------------------------------(tālrunis: ---------------------, e-pasts: ----------------------);

8.6.2. no Izpildītāja puses: ------------------ (tālrunis: -------------, e-pasts: ---------------------).

8.7. Pakalpojuma darba uzdevumus un pretenzijas Pasūtītāja pilnvarotā persona Izpildītāja pilnvarotajai personai nosūta pa e-pastu. Nosūtīšanas laiks tiek fiksēts uz elektroniskā pasta atskaites par piegādāto e-pastu (piegāde uz adresāta serveri) izdrukas, kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī Pakalpojuma neizpildi.

8.8. Pušu pilnvarotās personas nav pilnvarotas izdarīt grozījumus un labojumus Līgumā un tā pielikumos.

8.9. Līgums sastādīts latviešu valodā uz ------ (.........) lapām ar pielikumu uz ------ (................) lapām. Līgums sagatavots 2 (divos) identiskos eksemplāros, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

**9. Līguma pielikumi**

1. pielikums – Tirgus izpētes „Inženierkomunikāciju izpildmērījumu pakalpojumu nodrošināšana SIA „SALTAVOTS” vajadzībām”,id. Nr. SA 2019 07, nolikums ar pielikumiem;

2.pielikums - Piedāvājuma kopija;

*3. pielikums- Sarakste tirgus izpētes norises laikā, ja attiecināms.*

**10. Pušu rekvizīti**

Pasūtītājs: Izpildītājs:

SIA „SALTAVOTS”

Reģ. Nr. LV 40103055793,

Lakstīgalas iela 9B, Sigulda, LV-2150

AS „SEB banka"

Bankas Kods UNLALV2X

Konta Nr. LV 15 UNLA 0027 8005 0870 4

SIA “SALTAVOTS” valdes loceklis

Guntars Dambenieks

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

1. Skaidrojums par mazajiem un vidējiem uzņēmumiem Iepirkumu uzraudzības biroja mājas lapā internetā (Iepirkumu veicējiem→Iepirkumu vadlīnijas→Skaidrojumi un ieteikumi): https://www.iub.gov.lv/sites/default/files/upload/skaidrojums\_mazajie\_videjie\_uzn.pdf [↑](#footnote-ref-1)
2. Piedāvātajai vienas vienības cenai EUR jābūt noapaļotai līdz diviem cipariem aiz komata bez pievienotās vērtības nodokļa. Piedāvājumā vienas vienības cenās ir jābūt iekļautām visām izmaksām, kas saistītas ar pakalpojuma sniegšanu un līguma izpildi, tai skaitā transporta izdevumi. Papildus izmaksas, kas nav iekļautas piedāvājumā, netiks ņemtas vērā, noslēdzot iepirkuma līgumu. Piedāvātās vienības cenas ir nemainīgas visā līguma darbības laikā. [↑](#footnote-ref-2)
3. Norāda, uz kāda līguma pamata speciālists ir piesaistīts personai (uzņēmumam), kuru pārstāv – uz darba līguma, vai uzņēmuma līguma, vai citādi (norādīt, kāds). [↑](#footnote-ref-3)
4. Iepirkuma komisija informē, ka piedāvājumu atvēršanas sanāksmē, atverot Pretendentu piedāvājumu, tiks nosauktas un piedāvājumu atvēršanas sanāksmes protokolā dokumentētas piedāvātās vienas vienības cenas. Iepirkuma komisija pēc piedāvājuma atvēršanas sanāksmes klātesošajiem Pretendentiem izsniegs piedāvājumu atvēršanas sanāksmes protokola kopiju, parējiem Pretendentiem atvēršanas sanāksmes protokols vienas darba dienas laikā tiks nosūtīts elektroniski. [↑](#footnote-ref-4)
5. Iepirkuma komisija informē, ka piedāvājumu atvēršanas sanāksmē, atverot Pretendentu piedāvājumu, tiks nosauktas un piedāvājumu atvēršanas sanāksmes protokolā dokumentētas piedāvātās vienas vienības cenas. Iepirkuma komisija pēc piedāvājuma atvēršanas sanāksmes klātesošajiem Pretendentiem izsniegs piedāvājumu atvēršanas sanāksmes protokola kopiju, parējiem Pretendentiem atvēršanas sanāksmes protokols vienas darba dienas laikā tiks nosūtīts elektroniski. [↑](#footnote-ref-5)